# Mario Gaspar Pérez Martínez

Mario Gaspar Pérez Martínez (Novelda, 24 de novembre de 1990) és un futbolista professional valencià, que ocupa la posició de lateral dret, actualment a l'Elx CF.
Ha format part de les categories inferiors del Vila-real CF. El 15 de març de 2009 debutà amb els groguets a la màxima categoria, en partit contra l'Atlètic de Madrid. Ha estat internacional amb les seleccions espanyoles sub-19, sub-20, sub-21, i absoluta.

## Carrera de club

Nascut a Novelda, Mario Gaspar es va formar al futbol base del Vila-real CF. El 15 de març de 2009, amb només 18 anys, va debutar al primer equip –i a la Lliga– en un partit contra l'Atlètic de Madrid: va substituir Giuseppe Rossi amb uns 25 minuts per jugar, amb el marcador de 2-1, però el El submarí groguet finalment va perdre 3–2 fora.
Mario Gaspar va passar tota la temporada 2009-10 amb el filial, començant com a titular en els 31 partits en què va participar, en una temporada en què van mantenir fàcilment el seu estatus de Segona Divisió recentment asoolit. Va ascendir definitivament a la plantilla principal a mitjan campanya següent després de la greu lesió al genoll d'Ángel López, i també va ser impulsat a l'onze titular.
El 16 de gener de 2011, en la seva primera titularitat, Mario Gaspar va jugar els 90 minuts complets en una victòria a casa per 4-2 davant el CA Osasuna, acabant la temporada amb 22 aparicions. Va marcar el seu primer gol en competició l'1 de maig de 2012, obrint una victòria per 3-2 a l'Sporting de Gijón cap al final d'una campanya que va acabar amb el descens. El maig de 2014, quan li quedava un any de contracte, es va prorrogar per quatre més.
Mario Gaspar va marcar el seu primer gol a la competició europea el 21 d'agost de 2014, i va cloure una victòria fora de casa al camp del FC Astana per 3-0 al partit d'anada del play-off de la UEFA Europa League (7-0 global). El gener de 2017, va signar una nova ampliació de contracte fins al 2023.
El 18 de març de 2018, Mario Gaspar va jugar el seu partit oficial número 300 amb el Vila-real, en una victòria per 2-1 a l'Atlètic; només Cani, Marcos Senna i el seu company Bruno Soriano havien assolit aquesta xifra abans per al club. Va ocupar el càrrec de capità durant les llargues lesions de l'últim d'aquests jugadors, i el 21 d'abril de 2021 amb una derrota per 2-1 fora del Deportivo Alavés es va unir a ell en la xifra de 400 partits.
El 2021-22, encara sota l'entrenador Unai Emery, Mario Gaspar va ser suplent de Serge Aurier i Juan Foyth.

### Watford

El 29 de juliol de 2022, Mario Gaspar va marxar a l'EFL Championship, al club Watford FC. Hi va debutar en lliga el 8 d'agost, entrant al minut 77 en substitució de Hassane Kamara en un empat 1–1 contra el West Bromwich Albion FC.
Mario Gaspar was released in juliol 2023, having reached an agreement to cancel his contract.

### Elx

El 31 de juliol de 2023, Mario Gaspar va retornar al País Valencià, en fitxar per l'Elx CF per un any amb opció a un d'addicional.

## Internacional

Mario Gaspar va jugar 16 partits per a Espanya a nivell juvenil, inclosos dos per a la sub-21. Va rebre la seva primera convocatòria per la selecció espanyola absoluta l'octubre de 2015, va debutar el dia 12 i va marcar l'únic gol del partit a Ucraïna –l'última ronda, la selecció espanyola ja havia aconseguit la primera posició del seu grup– per a la Classificacions per a la UEFA Euro 2016. Va repetir la gesta el següent partit, marcant una xilena per obrir una victòria amistosa per 2-0 contra Anglaterra a Alacant, un gol que fou nominat al Premi Puskás de la FIFA.

## Palmarès
### Vila-real CF

* 1 Lliga Europa de la UEFA: 2020-21

## Referències

* ↑ (en castellà) , 15-03-2009 [Consulta: 2 març 2014].
* ↑ «Cani inspires Villarreal». ESPN Soccernet, 15-01-2011. Arxivat de l'original el 24 d'octubre 2012. [Consulta: 18 abril 2011].
* ↑ Melero, Delfín «El Villarreal se declara inocente y condena al Sporting» (en castellà). , 01-05-2012 [Consulta: 14 novembre 2015].
* ↑ Lizarraga, José Luis «El club amarillo blinda a Mario con un contrato hasta el 2019» (en castellà). , 19-05-2014 [Consulta: 14 gener 2021].
* ↑ «Astana-Villarreal: Eliminatoria sentenciada (0–3)» (en castellà). Eurosport, 21-08-2014. [Consulta: 14 novembre 2015].
* ↑ (en castellà) , 11-01-2017 [Consulta: 14 gener 2021].
* ↑ , 11-01-2017 [Consulta: 3 maig 2021]. Arxivat 20 de juny 2021 a Wayback Machine.
* ↑ «Mario es unix als 300 del Villarreal». , 22-03-2018 [Consulta: 27 agost 2020].
* ↑ «La fuerza moral de Bruno Soriano» (en castellà). , 24-06-2020 [Consulta: 14 gener 2021].
* ↑ «Mario Gaspar alcanza a Bruno Soriano en el Villarreal» (en castellà). , 22-04-2021 [Consulta: 3 maig 2021].
* ↑ Mateu, Ismael «Los comodines de Emery frente a las adversidades» (en castellà). , 28-01-2022 [Consulta: 17 març 2022].
* ↑ «Official: Mario Gaspar signs on». Watford F.C., 29-07-2022. [Consulta: 29 juliol 2022].
* ↑ Scott, Ged. «West Bromwich Albion 1–1 Watford». BBC Sport, 08-08-2022. [Consulta: 9 agost 2022].
* ↑ French, Andrew «Quina leaves Watford for Udinese and Gaspar also departs». Watford Observer, 01-07-2023 [Consulta: 12 juliol 2023].
* ↑ Manteca, Óscar. «Mario Gaspar, nuevo futbolista del Elche» (en castellà). Alicante Plaza, 31-07-2023. [Consulta: 1r agost 2023].
* ↑ Farrell, Dom. «Del Bosque reinforces Spain after injury setbacks». Goal, 05-10-2015. [Consulta: 11 octubre 2015].
* ↑ «Debutant Gaspar earns Spain victory in Ukraine». UEFA, 12-10-2015. [Consulta: 12 octubre 2015].
* ↑ McNulty, Phil. «Spain 2–0 England». BBC Sport, 14-11-2015. [Consulta: 13 novembre 2015].
* ↑ , 21-11-2016 [Consulta: 2 desembre 2016]. Arxivat 17 de maig 2021 a Wayback Machine.

## Enllaços externs

* Fitxa del jugador
* Estadístiques a Soccerway